เรื่องร้องเรียน: มีการใช้เครื่องมือขุดเจาะอุโมงค์ข้ามแยกตรงหน้าเดอะมอลล์ท่าพระ ช่วงกลางดึกทุกวัน ตี 2- ตี 3 ก็ยังเจาะ ไม่เว้นวันหยุด ผ่านมา 2-3 เดือนก็ยังเจาะตอนกลางดึกอยู่ ไหนจะเสียงรถถอยที่อยู่ในบริเวณก่อสร้าง ที่มีเสียงดัง ปี๊บๆ ตลอดช่วงตี 2 คนงานตะโกนคุยกันเสียงดัง จนสะดุ้งตื่น ไม่ทราบว่าการขุดเจาะสามารถเลี่ยงไปทำช่วงกลางวันได้ไหมคะ
การดำเนินการของเจ้าหน้าที่: โครงการก่อสร้างทางลอดรัชดา-ราชพฤกษ์ จำเป็นต้องทำงานในเวลา 22.00-05.00 น. เนื่องจากนอกเหนือเวลาดังกล่าวโครงการฯได้เปิดให้ใช้การจราจร จึงทำให้ไม่สามารถเข้าไปทำงานในทางลอดได้ ทั้งนี้โครงการจะกำชับผู้รับจ้างมิให้ทำงานที่ก่อให้เกิดเสียงดัง และกำชับคนงานให้ระมัดระวังเรื่องการใช้เสียง ขออภัยในความไม่สะดวกค่ะ  👷🏻‍♀️สำนักการโยธา กทม. ขอบพระคุณอีกครั้งสำหรับการแจ้งปัญหาให้เราทราบ และขออภัยในความไม่สะดวกมา ณ ที่นี้ด้วยค่ะ🙏
ความเห็นของผู้แจ้ง: ควรมีการแจ้งตามสถานที่ใกล้เคียงการก่อสร้างที่ยังไม่เสร็จ ว่าตอนกลางคืนจะทำถึงช่วงเวลาไหน และระยะเวลาดำเนินการอีกนานเท่าไหร่ค่ะ
พื้นที่: แขวงดาวคะนอง เขตธนบุรี กรุงเทพมหานคร